gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4903, del 15-12-2004 (2004/12896)

Ressenya de l'acord de la Comissió Territorial d'Urbanisme de Castelló de data 24 de juliol de 2003 pel qual s'aprova definitivament la modificació puntual del Pla general de Benicarló sobre la previsió d'ús benèfic assistencial a sòl no urbanitzable.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12164


Data del document
:   05-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benicarló
    * pla d'urbanisme

Ressenya de l'acord de la Comissió Territorial d'Urbanisme de Castelló de data 24 de juliol de 2003 pel qual s'aprova definitivament la modificació puntual del Pla general de Benicarló sobre la previsió d'ús benèfic assistencial a sòl no urbanitzable. [2004/X12297]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 24 de juliol de 2003 publicada amb les normes urbanístiques aprovades en el Butlletí Oficial de la Província de Castelló número 112, del dia 16 de setembre de 2004.
  
- Expedient 2003/0432. Aprovació definitiva de la modificació puntual del Pla general de Benicarló sobre la previsió d'ús benèfic assistencial a sòl no urbanitzable.
Diari Oficial de la Generalitat Valenciana


Sumari del DOGV 4895, del 01-12-2004 (2004/12130)

Informació pública del projecte d'expropiació dels terrenys destinats a l'execució del col·lector d'aigües residuals, a la zona de Pla del Pou.
-----------------------------------------------------------------------------------------------------------------------------------------------

### Dades del document

Número de DOGV
:   4895

Data del DOGV
:   01-12-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/12437


Organisme emissor
:   Ajuntament de Paterna

Tipus de document
:   Anunci

Informació pública del projecte d'expropiació dels terrenys destinats a l'execució del col·lector d'aigües residuals, a la zona de Pla del Pou. [2004/X12052]
  
El Ple de l'Ajuntament, en sessió ordinària del dia 28 d'octubre de 2004, ha acordat aprovar definitivament el projecte d'expropiació dels terrenys destinats a dur a terme l'execució del col·lector d'aigües residuals, a la zona de Pla del Pou, i ha aprovat definitivament la relació de béns i drets afectats, que roman com seguix :
  
FINCA N.º 1
  
PARCEL·LA CADASTRAL: n.º 346, del polígon 4.
  
PROPIETÀRIA: MARÍA CUÑAT DEVESA.
  
ADREÇA: desconeguda.
  
DESCRIPCIÓ: sol de secà amb tres garrofers i un ametller.
  
AFECCIÓ: Parcial.
  
OCUPACIÓ TEMPORAL: 159 m2.
  
SERVITUD DE PAS: 119 m2.
  
FINCA N.º 2
  
PARCEL·LA CADASTRAL: n.º 403, del polígon 4.
  
PROPIETARI: JOSÉ CASTELLÓ CASANÍ.
  
ADREÇA: desconeguda.
  
DESCRIPCIÓ: sol de secà amb cinc garrofers i un ametller.
  
AFECCIÓ: Parcial.
  
OCUPACIÓ TEMPORAL: 326 m2.
  
SERVITUD DE PAS: 336 m2.
  
Cosa que es fa pública perquè en prengueu coneixement i als efectes escaients.
Diari Oficial de la Generalitat Valenciana


Sumari del DOGV 4908, del 22-12-2004 (2004/12754)

Informació pública de la modificació puntual nº 13 del Pla General d'Ordenació Urbana.
--------------------------------------------------------------------------------------

### Dades del document

Número de DOGV
:   4908

Data del DOGV
:   22-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12296


Organisme emissor
:   Ajuntament de Pego

Tipus de document
:   Anunci

Informació pública de la modificació puntual nº 13 del Pla General d'Ordenació Urbana. [2004/X12820]
  
El Ple de l'Ajuntament, en la sessió ordinària del dia 25 de novembre de 2004, acordà sotmetre a informació pública la modificació puntual nº 13 del Pla General d'Ordenació Urbana de Pego, sobre ordenació de la façana, parcel·la, àtics i aparcaments, prevista per a sòl urbà.
  
De conformitat amb el que disposa l'article 38 de la Llei 6/94, de 15 de novembre, reguladora de l'Activitat Urbanística de la Generalitat Valenciana, s'obri un període d'informació pública pel termini d'un mes mitjançant edicte en el DOGV i en un periòdic no oficial d'àmplia difusió a la localitat.
  
Dins del termini esmentat, qualsevol persona interessada podrà examinar el document tècnic de la modificació i l'expedient administratiu a l'oficina tècnica municipal i, si fa el cas, presentar-hi al·legacions.
Diari Oficial de la Generalitat Valenciana


Sumari del DOGV 4699, del 25-02-2004 (2004/1748)

Informació pública de la resolució sobre l'anul·lació de l'última publicació referent a l'anàlisi organitzativa interna de l'Ajuntament de Sagunt.
--------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/1748


Data del document
:   18-02-2004

Organisme emissor
:   Ajuntament de Sagunt

Tipus de document
:   Resolució

Anàlisi jurídica

 Descriptors 

:   * Sagunt
    * licitació
    * contracte de serveis

Informació pública de la resolució sobre l'anul·lació de l'última publicació referent a l'anàlisi organitzativa interna de l'Ajuntament de Sagunt. [2004/F1748]
  
Es comunica que, per error, s'ha publicat en el Diari Oficial de la Generalitat Valenciana en dues dates distintes (30.01.2004 i 18.02.2004), l'edicte de l'anàlisi organitzativa interna de l'Ajuntament de Sagunt (Exp. 45/2003), i que, per tant, queda anul·lada l'última publicació i té validesa únicament la de data 30 de gener de 2004.
Diari Oficial de la Generalitat Valenciana


Sumari del DOGV 4792, del 07-07-2004 (2004/6524)

Actuacions de juí verbal número 993/2003. Cèdula de notificació.
----------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6524


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de juí verbal número 993/2003. Cèdula de notificació. [2004/Q6524]
  
Marta Alba Tenza, magistrada jutgessa en substitució del Jutjat de Primera Instància número 2 d'Elx i partit, faig saber:
  
Que en este jutjat se seguixen les actuacions de verbal amb el número 993/2003, en les quals s'ha dictat la sentència, l'encapçalament i la decisió de la qual, literalment, diuen així:
  
«Marta Alba Tenza, jutgessa substituta del Jutjat de Primera Instància número 2 d'Elx, ha vist les presents actuacions de juí verbal número 993/2003, que se seguix a instància d'Isabel Guillén Quiles, representada per la procuradora dels tribunals Cristina Sánchez Martín-Cortés i dirigida per la lletrada Asunción Latour Burruezo, contra Joseph Louis Ortuño, en rebel·lia, sobre reclamació de quantitat.
  
Que amb l'estimació de la demanda formulada per la procuradora dels tribunals Cristina Sánchez Martín-Cortés, en nom i representació d'Isabel Guillén Quiles, contra Joseph Louis Ortuño, condemne l'esmentat demandat perquè pague a la demandant la suma de tres mil set-cents setanta-sis euros i un cèntim (3.776,01 €), més els interessos legals de l'esmentada quantitat des de la data d'interposició de la demanda i al pagament de les costes processals.
  
Notifiqueu la present resolució a les parts, i feu-los saber que contra esta s'hi pot interposar un recurs d'apel·lació que s'haurà de preparar a través d'un escrit presentat en este jutjat en el termini de cinc dies hàbils comptadors des del sendemà de la notificació.
  
Esta és la meua sentència, que es portarà al llibre de les de la seua classe, i el secretari estendrà en les actuacions el testimoni oportú, definitivament jutjat en primera instància, que pronuncie, mane i firme.
  
I perquè tinga efectivitat, i valga notificació en forma legal a la demandada rebel, ans esmentada, expedisc el present edicte que firme.
Diari Oficial de la Generalitat Valenciana


Sumari del DOGV 4791, del 06-07-2004 (2004/6903)

Informació pública de l'estudi de detall sobre l'ordenació de volumetria de la parcel·la de La Sirena i la creació d'un vial nou que connecte els carrers de Nostra Senyora dels Àngels i del Mestre Ribera.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6903


Organisme emissor
:   Ajuntament de Silla

Tipus de document
:   Anunci

Informació pública de l'estudi de detall sobre l'ordenació de volumetria de la parcel·la de La Sirena i la creació d'un vial nou que connecte els carrers de Nostra Senyora dels Àngels i del Mestre Ribera. [2004/M6903]
  
Per Resolució de l'Alcaldia número 703/2004, de 24 de juny, d'acord amb el que disposen els articles 52 i 44 i ss. de la Llei 6/1994, de 15 de novembre, Reguladora de l'Activitat Urbanística, s'ha acordat sotmetre a informació pública l'estudi de detall sobre l'ordenació de volumetria de la parcel·la de La Sirena i la creació d'un vial nou que connecte els carrers de Nostra Senyora dels Àngels i del Mestre Ribera.
  
Donant el termini de 20 dies hàbils des de la publicació d'aquest anunci en el Diari Oficial de la Generalitat Valenciana, es podran formular al·legacions i suggeriments que s'estimen pertinents.
  
La documentació es troba en l'Àrea d'Urbanisme d'aquest Ajuntament, situat a la plaça del Poble, 1, segona planta.
Diari Oficial de la Generalitat Valenciana


Sumari del DOGV 4681, del 30-01-2004 (2004/474)

Informació pública del document de modificació puntual del pla parcial del sector SUP-1 Polígon Industrial Sud.
---------------------------------------------------------------------------------------------------------------

### Dades del document

Número de DOGV
:   4681

Data del DOGV
:   30-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/474


Organisme emissor
:   Ajuntament d'Alcoi

Tipus de document
:   Anunci

Informació pública del document de modificació puntual del pla parcial del sector SUP-1 Polígon Industrial Sud. [2004/474]
  
Per tal de complir el que disposa l'article 38.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el ple de l'ajuntament, en la sessió celebrada el dia 28 de novembre de 2003, va acordar sotmetre a informació pública per un període d'un mes, comptat des de la data de publicació d'aquest anunci en el Diari Oficial de la Generalitat Valenciana, el document de modificació puntual del Pla Parcial del Sector SUP-1 Polígon Industrial Sud.
  
Durant el període d'informació pública, els particulars, segons el seu dret, hi podran formular les al·legacions que consideren convenients.
  
La documentació per a la modificació estarà disponible per a consulta pública, al Departament d'Urbanisme d'aquest ajuntament, en hores i dies hàbils d'oficina.
Diari Oficial de la Generalitat Valenciana


Sumari del DOGV 4903, del 15-12-2004 (2004/12048)

RESOLUCIÓ d'11 de novembre de 2004, del director general de Farmàcia i Productes Sanitaris, per la qual admet a tràmit la sol·licitud formulada per l'alcalde de Cofrentes per a l'autorització d'una farmaciola turística al nucli de població del Balneari de Cofrents.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12501


Data del document
:   11-11-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Cofrentes
    * farmacologia
    * entitat local

RESOLUCIÓ d'11 de novembre de 2004, del director general de Farmàcia i Productes Sanitaris, per la qual admet a tràmit la sol·licitud formulada per l'alcalde de Cofrentes per a l'autorització d'una farmaciola turística al nucli de població del Balneari de Cofrents. [2004/X12346]
  
Vista la sol·licitud de l'alcalde de Cofrentes per a l'autorització d'una farmaciola permanent al nucli del Balneari de Cofrents.
  
Atés que hi ha 11 habitants censats i 400 places hoteleres en el nucli.
  
Atés que es compleix el que disposa l'article 1 de l'Ordre d'1 de juny de 2000, de la Conselleria de Sanitat, per la qual regula les farmacioles farmacèutiques de la Comunitat Valenciana, i d'acord amb el que estableix l'article 6, resolc admetre a tràmit la sol·licitud amb les indicacions següents:
  
- L'Ajuntament de Cofrentes disposa de local per a la ubicació de la farmaciola en el nucli de població del Balneari de Cofrents.
  
- El mínim d'assistència és de 10 hores setmanals d'atenció al públic.
  
- Període d'obertura del 26 de desembre de 2004 al 20 de desembre de 2005.
  
- Els farmacèutics titulars d'oficina de farmàcia oberta al públic al municipi de Cofrentes interessats en l'adjudicació de la farmaciola hauran de presentar, en el termini màxim d'un mes comptador des de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació establida en l'article 6.2 de l'ordre esmentada.
  
La presentació de sol·licituds es podrà efectuar en el Registre General de la Conselleria de Sanitat, carrer del misser Mascó, número 31, de València, o de qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4715, del 18-03-2004 (2004/2275)

Juí ordinari número 0255/2001. Cèdula de notificació.
-----------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2275


Organisme emissor
:   Jutjat de Primera Instància Número 2 de València

Tipus de document
:   Anunci

Juí ordinari número 0255/2001. Cèdula de notificació. [2004/F2275]
  
Procediment: juí ordinari - 0255/2001.
  
Demandant: Hispamer Servicios Financieros.
  
Procurador: Bosque Pedrós, María José.
  
Demandat: Fonts K4, SA, representada per María Teresa Gilabert Martínez, José Pastor Villalba i María Teresa Gilabert Martínez.
  
Juan Francisco Pérez Fortit, magistrat jutge de Primera Instància número 2 de València, faig saber:
  
Que en este jutjat i amb el número de juí ordinari 0255/2001, figura dictada la resolució que copiada en allò necessari diu així:
  
Sentència
  
Jutge que la dicta: Juan Francisco Pérez Fortit.
  
Lloc: València.
  
Data: 3 de febrer de 2004.
  
Part demandant: Hispamer Servicios Financieros.
  
Advocat: Marcelo Sánchez Albelda.
  
Procurador: Bosque Pedrós, María José.
  
Part demandada: Fonts K4, SA, representada per María Teresa Gilabert Martínez, i contra José Pastor Villalba i María Teresa Gilabert Martínez.
  
La decisió és del tenor literal següent:
  
Decisió
  
Estime la demanda formulada per la procuradora Bosque Pedrós en nom d'Hispamer Servicios Financieros, Establecimiento Financiero de Crédito, SA, condemne l'entitat Fonts K4, SA, José Pastor Villalba i María Teresa Gilabert Martínez a abonar a la part actora la quantitat de 9.017.005 pessetes (54.193,29 euros), més els interessos moratoris pactats al 2% mensual, vençuts i per véncer fins al complet pagament del principal degut, amb imposició de costes als demandats.
  
Mode d'impugnació: mitjançant recurs d'apel·lació de l'Audiència Provincial de València (article 455 LECn).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des del dia següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
Cosa que es fa pública per mitjà del present edicte, que s'inserirà en el Diari Oficial de la Generalitat Valenciana, perquè valga de notificació en legal forma al demandat i actualment en parador desconegut.
Diari Oficial de la Generalitat Valenciana


Sumari del DOGV 4758, del 21-05-2004 (2004/4623)

Actuacions de juí verbal de desnonament número 30/2003. Cèdula de notificació.
------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4623


Organisme emissor
:   Jutjat de Primera Instància Número 3 de Moncada

Tipus de document
:   Anunci

Actuacions de juí verbal de desnonament número 30/2003. Cèdula de notificació. [2004/Q4623]
  
El jutge del Jutjat de Primera Instància número 3 de Moncada, en les actuacions de juí verbal de desnonament 30/2003, en data 9 de juliol de 2003, va dictar sentència la decisió de la qual és la següent:
  
«Decisió
  
Que amb l'estimació de la demanda formulada pel procurador Carlos Aznar Gómez, en nom i representació de Lourdes Sanfeliu Alonso, declare resolt el contracte d'arrendament que el lliga amb els demandats, Antonia Higueras Higueras i Victoriano García Sanchis, per falta de pagament de les rendes, i en conseqüència els condemne perquè, una vegada ferma esta sentència, deixen lliure, vacu i a disposició de l'actora el bé arrendat situat a la localitat de Bonrepòs i Mirambell, carrer de Gabriel Esteve, 9, amb l'advertència de llançament si no ho fan. Tot això amb expressa condemna en costes a la part demandada.
  
Contra la present, s'hi pot interposar un recurs d'apel·lació, que cal preparar en el termini de cinc dies des de la notificació de la present cèdula, sent-ne requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte hagen de pagar de bestreta.
  
Esta és la meua sentència, jutjant en esta instància, que pronuncie, mane i firme».
  
I perquè valga de notificació a Victoriano García Sanchis, en parador desconegut, expedisc la present cèdula.
Diari Oficial de la Generalitat Valenciana


Sumari del DOGV 4876, del 04-11-2004 (2004/10869)

Actuacions de declaració d'hereus abintestat número 418/2004. Cèdula de notificació.
------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10001


Organisme emissor
:   Jutjat de Primera Instància Número 20 de València

Tipus de document
:   Anunci

Actuacions de declaració d'hereus abintestat número 418/2004. Cèdula de notificació. [2004/Q10650]
  
María del Don Ruiz Ruiz, secretària del Jutjat de Primera Instància número 20 de València i partit, mitjançant este edicte faig saber:
  
Que en este jutjat a càrrec meu se seguixen actuacions de declaració d'hereus abintestat número 418/2004, seguides a instància de Jesús Martínez Tapia, representat pel procurador Ignacio Aznar Gómez i assistit del lletrat Ramón Igual Balenguer, en relació amb la finada Consuelo Martínez Tapia, en què s'ha acordat fer saber la mort de l'esmentada Consuelo Martínez Tapia, sense testar, i que reclama l'herència son germà, Jesús Martínez Tapia, a fi de cridar a aquells que es creguen amb millor dret perquè compareguen al jutjat a reclamar-lo dins del termini de 30 dies.
  
I perquè valga d'edicte en forma, cride a tots aquells que es creguen amb millor dret, estenc el present edicte, que es publicarà a les estrades d'este jutjat i de Minglanilla, així com en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4794, del 09-07-2004 (2004/6955)

Informació pública de l'inici del tràmit del projecte d'urbanització UE Vella 6.
--------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6955


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'inici del tràmit del projecte d'urbanització UE Vella 6. [2004/Q6955]
  
Esta Alcaldia ha dictat, en data 22 de març de 2004, la Resolució número 538/2004, per la qual es resol el següent:
  
Primer
  
Iniciar la tramitació del projecte d'urbanització que correspon a la unitat d'execució Vella 6, presentat per Valvella Nou, SL, i sotmetre'l a informació pública mitjançant un edicte publicat en el Diari Oficial de la Generalitat Valenciana pel termini de 20 dies hàbils, i en un diari de major difusió perquè durant el termini esmentat les persones interessades el puguen consultar i presentar-hi al·legacions i suggeriments. Una vegada transcorregut el termini esmentat, caldrà elevar-lo a l'òrgan competent per a l'aprovació definitiva.
  
Segon
  
Notificar este acord a les parts interessades als efectes oportuns.
  
Tot això de conformitat amb el que disposa l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.